Bolesť v chodidle
Uz asi 2 mesiace pociťujem bolesť v pravom chodidle.nemozem ani dostupit na nohu,po rozhybani,cca 10minut bolesť ustupi.ale aj napr sedímv aute a pochvíli idem vystúpiť opäť sa prejavi
Dobrý deň,
ďakujeme za prejavenú dôveru.
Príčin bolestí nohy môže byť viacero. Často sa objavujú ako dôsledok dlhodobého preťažovania (u športovcov, pri nadmernej váhe, obezite). Nadmerné zaťažovanie chodidla môže viesť k tuhosti chodidla, obmedzeniu pohybu, až zápalu šliach. Príčinou však môžu byť aj iné ochorenia, ako napríklad osteoartróza, zápalové ochorenie kĺbov, nevhodná obuv a iné.
Rannú stuhnutosť môžete zmierniť pomocou teplej sprchy alebo ľahkého cvičenia. Na krátkodobú úľavu je možné použiť protizápalové lieky s lokálnym účinkom vo forme
gélu
(maximálne 14 dní), alebo so
systémovým účinkom
(liečba bez porady s lekárom nesmie presiahnúť 3 dni).
Ak na základe vyššie uvedených rád nenastane akékoľvek zlepšenie, ranná stuhnutosť trvá dlhšie ako 30 minút, alebo sa pridruží opuch, začervenanie, či iné príznaky, je potrebné lekárske vyšetrenie pre určenie príčiny bolesti a nastavenie adekvátnej liečby.
Prajem skorú úľavu od ťažkostí.
S pozdravom
PharmDr. Veronika Kiabová